kardosdrur/scandi-wiki huggingface dataset:
Hans Fogh (sejlsportsmand)

Hans Marius Fogh (født 8. marts 1938 i Rødovre, død 14. marts 2014 i Toronto) var en af de mest succesfulde konkurrence-sejlere i historien, med snesevis af vundne nationale og internationale mesterskaber. Han har sejlet i mange forskellige klasser og bl.a.opnået to olympiske medaljer.

Olympisk karriere

Repræsentant for Danmark 
Fogh repræsenterede sit fødeland for første gang i løbet af Sommer-OL 1960 i Napoli som rorsmand i den danske Flying Dutchman Skum med Ole Gunnar Petersen som besætning. Fogh opnåede her en sølvmedalje. Fire år senere deltog Fogh i Sommer-OL 1964 i Enoshima, igen med Ole Gunnar Petersen som besætning og opnåede en 4. plads. Ved de følgende 3 olympiske lege repræsenterede han ligeledes Danmark, men opnåede ikke topplaceringer.

Repræsentant for Canada 
Efter at Fogh var emigreret til Canada blev han udvalgt til at repræsentere sit nye land ved Sommer-OL 1976 i Kingston. Med Evert Bastet som besætning, opnåede Fogh 4. pladsen i Flying Dutchman. Hans sidste olympiske optræden kom i Soling ved Los Angeles Sommer-OL 1984, hvor han opnåede en bronzemedalje med besætningsmedlemmerne Steve Calder og John Kerr.

Personligt liv 
Født 8 marts, 1938, i Rødovre, Danmark, voksede Hans op i en gartnerfamilie og forventedes at overtage familievirksomheden. Med opmuntring og støtte fra sin ven Paul Henderson, emigrerede Fogh til Canada i 1969 og fik canadisk statsborgerskab i 1975. Fogh var gift med Kirsten i 49 år. De har to sønner (Morten og Thomas) og fem børnebørn. Hans Fogh døde af Creutzfeldt-Jakobs sygdom den 14. marts 2014i Toronto.

Arbejdsliv 
Hans Fogh voksede op i Rødovre i en gartnerfamilie, og den forventede, at han ville overtage familievirksomheden. Men da han som 17-årig meldte sig ind i Hellerup Sejlklub, mødte han Paul Elvstrøm, som også sejlede i Hellerup og fik job i dennes virksomhed. 
Hos Paul Elvstrøm lærte Hans sejlmagererhvervet, og i 1969 emigrerede han til Canada og startede ’’Elvstrøm Sails Canada’’. Senere oprettede han firmaerne ’’ Fogh Sails’’, ’’ North Sails Canada’’ og ’’Fogh Marine’’. Hans engagement i udviklingen af standarden Lasersejl og Laser Radialsejl er nogle af de mange anerkendte resultater, han opnåede i sit erhverv.

Sejladskarriere 
Hans Fogh har vundet utallige verdens - og nationale mesterskaber, bl.a. 2 VM-guld og 2 EM-guld i Flying Dutchman, samt 4 VM-guld og 3 EM-guld i Soling. Han deltog i seks Olympiske Lege (1960 1964 1968, 1972, 1976 og 1984) og tog en sølvmedalje i Soling i løbet af Pan Am Games i 1987. Hans seneste sejr i et større mesterskab var i 2006 i verdensmesterskabet i Soling. 
Fogh er hædret som medlem af Canadas Sports Hall of Fame.

Referencer

Eksterne henvisninger 

Sejlsportsfolk fra Danmark
Sejlsportsfolk fra Canada
Bådebyggere
Personer fra København
Deltagere for Danmark ved sommer-OL 1960
Deltagere for Danmark ved sommer-OL 1964
Deltagere for Danmark ved sommer-OL 1968
Deltagere for Danmark ved sommer-OL 1972
Deltagere for Canada ved sommer-OL 1976
Deltagere for Canada ved sommer-OL 1984
Olympiske sølvmedaljevindere fra Danmark
Olympiske bronzemedaljevindere fra Canada
Adolf Lindgren

Adolf Lindgren henviser til:

 Adolf Lindgren (politiker) (1864–1938), svensk direktør og rigsdagsmand
 Adolf Lindgren (musikhistoriker) (1846–1905), svensk musikhistoriker
Adolf Lindgren (musikhistoriker)

Karl Adolf Lindgren (født 14. marts 1846 i Trosa, Södermanland, død 8. februar 1905 i Stockholm) var en svensk musikforfatter.

Lindgren blev student i Uppsala og tog den filosofiske kandidateksamen 1873, men kastede sig samtidig over studiet af musik, særlig af historiske og æstetiske emner. Fra 1874 indtil sin død var han en højt skattet musikalsk medarbejder af Aftonbladet i Stockholm, redigerede 1881—84 Svensk Musiktidning samt forfattede talrige værdifulde afhandlinger og artikler om musikalske emner til svenske og udenlandske tidsskrifter og leksika, blandt andet til den svenske encyklopædi Nordisk Familjebok. Desuden har han udgivet Om Wagnerism (1881), Svenska hofkapellmästare 1782—1882 og Musikaliska studier (1896).

Kilder 

 

Musikhistorikere
Musikforskere fra Sverige
Musikkritikere
Kritikere fra Sverige
Faglitterære forfattere fra Sverige
Svensksprogede forfattere fra Sverige
Svenskere i 1800-tallet
Svenskere i 1900-tallet
Personer fra Södermanland
Salmonsens
Konstantyn Dominik

Konstantyn Dominik (født 7. november 1870 i Gnieżdżewo, Kasjubien, død 7. marts 1942 i Gdańsk) var biskop af Chelmno fra 1928 for den katolske kirke i Polen. 
Den 20. januar 1928 blev han udnævnt til titulærbiskop af pave Pius XI.

Under den tyske besættelse af Polen under Anden Verdenskrig var han i Gdańsk.

Referencer

Eksterne henvisninger 

Katolske biskopper
Kasjubere
Præster fra Polen
Henning Koppel

Henning Koppel (født 8. maj 1918 i København, død 27. juni 1981 i København), var en dansk billedhugger og designer tilknyttet Georg Jensens sølvsmedie. Han var søn af redaktør Valdemar Koppel og Elise (Jørgensen).

Han er begravet på Bispebjerg Kirkegård.

Familie
 Koppel-slægten med tyske aner

Bibliografi
Viggo Sten Møller, Henning Koppel, 1965
Henning Koppel, Var der så mere i vejen?, 1973
Henning Koppel, Rodskud, 1979
Niels-Jørgen Kaiser, Henning Koppels verden, 2000
Erik Lassen, Henning Koppel - en mindeudstilling, sølvarbejder for Georg Jensen Sølvsmedie : 27. maj-22. august 1982, 1982
Murray Moss, Georg Jensen Reflections, Rizzoli, 2014 (Heri s. 142-167: Henning Koppel)

Referencer

Eksterne henvisninger
 Henning Koppel i Dansk Biografisk Leksikon
 
 Georg Jensen: Henning Koppel 
 

Henning
Billedhuggere fra Danmark
Designere fra Danmark
Personer i Dansk Biografisk Leksikon
personer fra København
Fynske Livregiment

Fynske Livregiment var et af hærens infanteriregimenter, det blev oprettet 1614 af Christian 4.. Den 1. november 1991 blev det lagt sammen med Kongens Jydske Fodregiment, og fik navnet Slesvigske Fodregiment.

Historie 
Det var et af de ældste regimenter i hæren og kunne spore sin historie tilbage til 1614, da det blev oprettet under navnet Fynske Fenle Knægte af Jydske Regiment Landsfolk. Det var dermed jævnaldrende med Sjællandske Livregiment, hærens ældste nuværende enhed. Regimentet har kæmpet i alle danske krige siden 1625.

I lighed med det også nedlagte Bornholms Værn, har destruktionen af Fynske livregiments arkiver af sensitiv natur, medført at en hel del af stampersonellet, efterfølgende ikke har kunnet dokumentere fakta, i forhold til indsættelser i operationel tjeneste udenlands i årene 1978 - 1990.

Regimentets navne 
 17 November 1614 – Fynske Fenle Knægte af Jydske Regiment Landsfolk
 1661 – Fyenske Landregiment til Fods
 1679 – Fyenske Regiment
 1729 – Prins Frederiks Regiment
 1730 – Fyenske geworbne Regiment
 1749 – Kronprins Christian Regiment
 1766 – Kongens Regiment
 1808 – Kronens Regiment til Fods
 1839 – 3. Livregiment til Fods
 1842 – 4. Linie Infanteri-Bataillon
 1860 – 4. Infanteri-Bataillon
 1863 – 4. Infanteri-Regiment
 1865 – 4. Infanteri-Bataillon
 1867 – 4. Bataillon
 1. november 1951 – 6. Regiment
 1. november 1961 – Fynske Livregiment

Kilder 
 Lærebog for Hærens Menige, Hærkommandoen, marts 1960

Etableret i 1614
Nedlagte militære enheder fra Danmark
The Corrs: Live at Lansdowne Road

The Corrs: Live at Lansdowne Road er en videoudgivelse af det keltiske folkrockband The Corrs. Den blev udgivet d. 27. november på DVD. Lansdowne Roadkoncerten var bandets tilbagevenden foran et publikum på omkring 45.000 og blev den største koncert i The Corrs karriere efter de to platinalbums Forgiven, Not Forgotten, Talk on Corners fire #1-hits ("Forgiven, Not Forgotten", "What Can I Do?", "Dreams", "So Young") og to verdensturneer.

Spor 
 Intro
 "Only When I Sleep"
 "The Right Time
 "Joy of Life
 "Forgiven, Not Forgotten
 "What Can I Do?"
 "No Frontiers"
 "Runaway"
 "Haste to the Wedding"
 "Secret Life"
 "Love to Love You"
 "Queen of Hollywood"
 Dreams Intro"
 "Dreams"
 "I Never Loved You Anyway"
 "Lough Erin Shore"
 "Closer"
 "So Young"
 "Toss the Feathers"
 "Credits"

Ekstramateriale 
 The Corrs Live at the Fleadh Music Festival
 The Corrs In Blue dokumentar
 The Corrs Officiel "Breathless" musikvideo

Referencer 

Live at Lansdowne Road
Livealbum fra 2000
Amador County

Amador County er et amt beliggende i Sierra Nevada, i den centrale del af den amerikanske delstat Californien. Hovedbyen i amtet er Jackson. I år 2010 havde amtet 38.091 indbyggere.

Historie 
Amador County blev skabt af den californiske lovgivende forsamling den 11. maj 1854.

Amtet er opkaldt efter Jose Maria Amador, soldat, rancher og minearbejder, der blev født i 1794 i San Francisco, søn af den spanske sergent Pedro Amador, der bosatte sig i Californien i 1771.

Geografi 
Ifølge United States Census Bureau er Amadors totale areal er 1.566,1 km² hvoraf de 30,4 km² er vand.

Grænsende amter 
 Calaveras County - syd
 San Joaquin County - sydvest
 Sacramento County - vest
 El Dorado County - nord
 Alpine County - øst

Byer i Amador

CDP 
 Buckhorn
 Buena Vista
 Camanche North Shore
 Camanche Village
 Drytown
 Fiddletown
 Kirkwood
 Martell
 Pine Grove
 Pioneer
 Red Corral
 River Pines
 Volcano

Eksterne henvisninger 

 Amador Countys officielle hjemmeside

Referencer 

Counties i Californien
Etableret i 1854
Del Norte County

Del Norte County er et amt beliggende i det yderste nord-vestlige hjørne af den amerikanske delstat Californien, grænsende til nabostaten Oregon og Stillehavet. Hovedbyen i amtet er Crescent City, som også er eneste "incorporated" by. I år 2010 havde amtet 28.610 indbyggere.

Store dele af Del Norte er dækket af skovområder, hvor nogle af verdens største træer, rødtræer, vokser.

Historie 
Det område der nu er kendt som Del Norte, var og er stadig beboet af Yurok-folket (Klamath River-indianere). Den første europæisk-amerikanske person, der udforskede dette stykke land, var pioner Jedediah Smith i midten af det 19. århundrede. For ham var det i bogstavelig forstand "Lands End", hvor det amerikanske kontinent sluttede ved Stillehavet. I 1855 godkendte Kongressen opbygningen af et fyrtårn udfor kysten af Crescent City. Dette fungerer i dag som museum. 

Del Norte County blev etableret i 1857.

Geografi 
Ifølge United States Census Bureau er Del Nortes totale areal 3.185,0 km² hvoraf de 574,8 km² er vand.

Grænsende amter 
 Humboldt County - syd 
 Siskiyou County - øst 
 Josephine County - nordøst 
 Curry County, Oregon - nord

Eksterne henvisninger 

 Del Norte Countys officielle hjemmeside  

Counties i Californien
Etableret i 1857
El Dorado County

El Dorado County er et amt beliggende i det historiske Gold Country i Sierra Nevada, i den øst-centrale del af den amerikanske delstat Californien, på grænsen til nabostaten Nevada. Hovedbyen i amtet er Placerville. I år 2010 havde amtet 181.058 indbyggere.

Geografi 
Ifølge United States Census Bureau er El Dorados totale areal er 4.631,2 km² hvoraf de 200,1 km² er vand.

Grænsende amter 
 Alpine County - sydøst 
 Amador County - syd 
 Sacramento County - vest 
 Placer County - nord 
 Douglas County, Nevada - nordøst

Byer i El Dorado

Eksterne henvisninger 

 El Dorado Countys officielle hjemmeside  

Counties i Californien
Etableret i 1850
Svend Carlsen

Svend Wrem Carlsen, født 28. april 1938, Frederiksberg, er en dansk tandlæge og tidligere løber, skiløber og sejler.

Svend Carlsen er privatpraktiserende tandlæge i Faaborg og drev tidligere en tandlægeklinik i Greve Strand.

Svend Carlsen har været træner for det danske badmintonlandshold.

Atletik 
Svend Carlsen som løb for AIK 95 blev dansk mester i maratonløb i 1963 på tiden 2.40.25.8.
Han var sammen med Peter Schnohr, Richard Larsen og Erling Krøll 1969 initiativtager til Eremitageløbet.

Langrend 
Svend Carlsen vandt flere danske mesterskaber i langrend som medlem af Københavns Skiklub og var olympisk deltager 1964 i Innsbruck, Østrig og 1968 i langrend i Grenoble, Frankrig, hvor han begge gange blev nummer 53 på 30 kilometer-distancen og nummer 57 på 15 kilometer-distancen. Han var gift med Kirsten Carlsen som deltog i ved samme OL.

Sejlsport 
Svend Carlsen var dansk mester og VM i deltager i laserjolle. Han vandt EM-bronze 1977 i Enkhuizen, Holland. Han var flere gange gast for Paul Elvstrøm i Tornado-klassen.

Kilder og eksterne henvisninger 
 DAF i tal 1981 
 Svend Carlsen Bio, Stats, and Results - Olympics at Sports-Reference.com  
 Den sportsglade tandlæge - fyens.dk
 

Atleter fra AIK 95
Maratonløbere fra Danmark
Langrendsløbere fra Danmark
Deltagere for Danmark ved vinter-OL 1964
Deltagere for Danmark ved vinter-OL 1968
Sejlsportsfolk fra Danmark
Idrætsledere fra Danmark
Personer fra Frederiksberg
Tandlæger fra Danmark
Santa Barbara County

Santa Barbara County er et amt beliggende i sydlige del af den amerikanske delstat Californien, med store kyststrækninger ud til Stillehavet. Hovedbyen i amtet er Santa Barbara. I år 2010 havde amtet 423.895 indbyggere.

Fire af de otte øer, herunder Kanaløerne i Santa Barbara Kanalen, hører juridisk under Santa Barbara County.

Geografi 
Ifølge United States Census Bureau har Santa Barbaras et samlet areal på 9.813,7 km², heraf er 2.724,8 km² vand.

Tilgrænsende amter 
 San Luis Obispo County – nord.
 Kern County – nordøst.
 Ventura County – øst.

Byer og beboelser i Santa Barbara

Eksterne henvisninger 

 Santa Barbara Countys officielle hjemmeside 

Counties i Californien
Etableret i 1850
Valdemar Hansen (skuespiller)

Valdemar Christian Hansen (født 22. november 1869 i Søllerød, død 1930) var en dansk revy-kunstner, stumfilmsskuespiller, manuskriptforfatter og komponist.

Han debuterede som skuespiller i 1889 og arbejdede i flere teatre i Danmark og Norge. I 1895 skrev han "Sejle op ad åen" til revyen "Fra Flakhaven til Fruens Bøge" til åbningen af Odense Folketeater. Imidlertid kom sangen ikke med i åbningsforestillingen og blev i stedet lanceret i Svendborgs Sommerrevy 1895 "Vand på Møllen".

Eksterne henvisninger 
 

Stumfilmskuespillere fra Danmark
Manuskriptforfattere fra Danmark
Christopher Pissarides

Sir Christopher Antoniou Pissarides (født 20. februar 1948) er en cypriotisk/britisk økonom. Han er professor ved London School of Economics. I 2010 modtog han Nobelprisen i økonomi sammen med Dale Mortensen og Peter Diamond for deres "analyse af arbejdsmarkeder med søgefriktioner".

Baggrund 

Christopher Pissarides blev født på Cypern i en græsk-cypriotisk familie, men fik sin bachelor- og kandidatuddannelse i økonomi ved det engelske University of Essex og sin Ph.D.-grad i samme fag ved London School of Economics, hvor han også har forsket og undervist siden 1976. I 2013 blev han adlet af den britiske dronning for sin videnskabelige indsats.

Forskning 

Pissarides er først og fremmest kendt for sine bidrag til søge- og matchingteorien inden for arbejdsmarkedsøkonomi, der forklarer, hvordan udviklingen fra at være arbejdsløs til at blive beskæftiget og omvendt foregår, og hvilke faktorer, der kan påvirke overgangen fra den ene tilstand til den anden og dermed den samlede ledighed. Hans mest kendte publikationer er formodentlig "Job Creation and Job Destruction in the Theory of Unemployment" skrevet sammen med Dale Mortensen og offentliggjort i det videnskabelige tidsskrift Review of Economic Studies i 1994. Artiklen byggede videre på de studier, som de to forfattere hver især havde foretaget på området i de foregående årtier. Mortensen-Pissarides-modellen, som artiklen resulterede i, har haft usædvanlig stor indflydelse på moderne makroøkonomi. Ligeledes har Pissarides skrevet bogen Equilibrium Unemployment Theory, der også er et standardværk inden for arbejdsmarkedsteorien.

Referencer

Eksterne henvisninger 

 Christopher Pissarides' personlige hjemmeside
 Christopher Pissarides' hjemmeside ved London School of Economics 
 Materiale om Christopher Pissarides på Nobelstiftelsens hjemmeside

Nobelprismodtagere i økonomi
Økonomer fra Storbritannien
Inger-Lise Kristoffersen

Inger-Lise Kristoffersen (født 15. September 1949 i Køge) er illustrator og billedkunstner uddannet på Kunsthåndværker Skolen i Kolding fra 1968-1972. 

I 1979  debuterede hun som illustrator til billedbogen "Om at Drømme" skrevet af Inge Bro.  

Inger-Lise Kristoffersen har siden illustreret til børnebøger, holdt workshops og udstillinger i ind- og udland. 

Da Inger-Lise Kristoffersen i 2012 modtog et større arbejdslegat fra Statens Kunstråd begyndte hun at skrive sine egne historier til billedbøger uden ord (på Engelsk a "silent book".) 

"MANDEN, FLUEN OG DET USTYRLIGE PIGEBARN" er Inger-Lise Kristoffersens første grafiske ordløse billedbog af surrealistisk karakter, udgivet på Turbine forlag i Århus og på Cain Forlag i Bogota, Colombia Sydamerika, i 2014, https://cainpress.com/product-category/libros-infantiles/ hvor Inger-Lise Kristoffersen voksede op som barn. Bogen indeholder 21 s/h grafiske illustrationer skåret i linoleum. 

"PIGEN DER LEDTE EFTER SIN SKYGGE" er Inger-Lise Kristoffersens anden grafisk ordløs billedbog, inspireret fra hendes ophold i Småland Sverige, hvor hun havde lejet et lille hus i udkanten af en skov, hos den engelsk keramiker Carl Cunningham Cole. Billedbogen udkom på Forlaget Uro https://www.forlageturo.dk/produkt/pigen-der-ledte-efter-sin-skygge/og Cain Press i Bogota Colombia i 2019, og indeholder 32 grafiske s/h illustrationer, skåret i linoleum.

Inger-Lise Kristoffersens ordløse bøger vil kunne virke igangsættende for en samtale med børn fra 5 år og op. 

Pigen der ledte efter sin skygge blev i 2021 nomineret til "Silent Books" af selskabet for Børnelitteratur, IBBY Danmark.

https://nummer9.dk/anmeldelser/en-skygge-forlader-sin-ejer/

https://litteratursiden.dk/anmeldelser/pigen-der-ledte-efter-sin-skygge-af-inger-lise-kristoffersen

https://mikrofest.dk/shop/uro/inger-lise-kristoffersen/pigen-der-ledte-efter-sin-skygge/

Ekstern henvisning 
 Inger-Lise Kristoffersens hjemmeside

Illustratorer fra Danmark
Personer fra Køge
Union Pacific Railroad

Union Pacific Railroad (UP) er en amerikansk intermodal godstransportør, primært via jernbane, med hovesæde i Omaha, Nebraska i USA. Ejerne er Union Pacific Corporation (UNP), som også har hovedsæde i Omaha.  UP's jernbanenetværk dækker 23 delstater vest for Chicago og New Orleans, og har en længde på 51.177 km, hvilket gør netværket til det største i USA.  UP har 8.300 lokomotiver og 45.400 ansatte.

Union Pacific Corporation er vokset ved at opkøbe andre jernbaneselskaber, blandt andre Missouri Pacific, Chicago and North Western, Western Pacific, Missouri-Kansas-Texas og Southern Pacific (herunder Rio Grande).  Union Pacific Corporation ejer også 26 procent af det mexicanske Ferromex.

Den største jernbanekonkurrent er BNSF Railway, som dækker meget af det samme område med sit eget netværk.

Kilder

Eksterne henvisninger 

 Union Pacific Railroads websted

Jernbaneselskaber i USA
Transportvirksomheder fra USA
Jernbanestrækninger i USA
Thyra

Thyra eller Tyra er et pigenavn.

Personer med navnet:
 Prinsesse Thyra – flere danske prinsesser:
 Prinsesse Thyra (1853-1933) – Prinsesse af Danmark datter af Christian 9.
 Prinsesse Thyra (1880-1945) – Prinsesse af Danmark datter af Frederik 8.
 Thyra Dannebod – gift med kong Gorm den Gamle og mor til Harald Blåtand.
 Thyra Haraldsdatter - datter af Harald Blåtand og gift med Olav Tryggvason
 Thyra Frank – en dansk plejehjemsleder og medlem af Folketinget.
 Tyra Banks – en amerikansk tidligere model, tv-stjerne, forfatter og en talkshowvært.

Andet
 Tyrafeltet – et dansk olie- og gasfelt i Nordsøen

Pigenavne
Caspar Lange Jensen

Caspar Lange Jensen (født 29. januar 1989) er en dansk ungdomspolitiker, som fra marts 2014 har været næstformand for Konservativ Ungdom. Han har siden 2005 været medlem af foreningens landsorganisation og i perioden marts 2013 til marts 2014 en del af dens forretningsudvalg.

Han er oprindeligt fra Hillerød, men er i dag bosat i København.

Politikere fra Det Konservative Folkeparti
Fluorometan

Fluorometan (også kendt som methyl fluorid, Freon 41, Halokarbon-41 og HFC-41) er en ikke-giftig, ved standard temperatur og atmosfærisk tryk brændbar gas. Flourmetan kan antage væskeform. Flourmetan består af kulstof, brint og flour og har den kemiske formel CH3F. Navnet afspejler, at stoffet er er baseret på metan, hvor et brintatom er blevet udskiftet med flour. Det bliver brugt til at fremstille halvledere og andet elektronik. 

Flourometan har etherlignende lugt og vandedannende i høje koncentrationer. Fluorometan er meget brandfarligt, brænder i atmosfærisk luft og frigiver meget giftige hydrogenfluorid. Flammen er farveløs.

Bindingsengergi af C-F er 522 KJ/mol og længden er 0,139nm (typisk 0,14nm). Dens molekylegeometri er tetrahedral.

Dens speciferede varmekapicitet er Cp=381,171J mol-1 K-1 ved 25 grader celsius. Kritisk punkt af flourometan er 44,9 celsius og 6,28 MPa

Organofluorider
Halomethaner
Santa Cruz County (Californien)

Santa Cruz County er et amt beliggende i den vest-centrale del af den amerikanske delstat Californien, med kyststrækninger ud til Stillehavet. Hovedbyen i amtet er Santa Cruz. I år 2010 havde amtet 262.382 indbyggere.

Historie 
Santa Cruz County var et af de oprindelige amter i Californien, da delstaten blev skabt i 1850.

Geografi 
Ifølge United States Census Bureau er Santa Cruzs totale areal er 1.572,5 km² hvoraf de 419,4 km² er vand.

Grænsende amter 
 San Mateo County - nordvest 
 Santa Clara County - nordøst 
 San Benito County - sydøst 
 Monterey County - sydøst og syd

Byer i Santa Cruz

Eksterne henvisninger 

 Santa Cruz Countys officielle hjemmeside 

Counties i Californien
Etableret i 1850
B.S. og recepten på lykke

B.S. og recepten på lykke er et tv-program, der havde premiere 12. februar 2014 på TV 2. Programmet handler om fire kvinder, der alle har det til fælles, at de er på antidepressiv medicin. Kvinderne har et fælles ønske om at komme af med deres antidepressive medicin, som de har taget i årevis.

Deltagere
Natalie, Eva, Mille og Camilla møder B.S. for første gang i Nordsjælland, for at tale om deres problemer, hvorfor de kom på medicinen og  gerne vil af med den.

Opgaver og udfordringer
Under optagelserne, bliver de løbende udsat for en række opgaver og udfordringer, for at overskride nogle grænser samt får tilgang til nye værktøjer og metoder for at klare livets op- og nedture.

Destinationer
Optagelserne foretages i to forskellige områder og lande, Lanzarote i Spanien og Canada. 

Destinationerne er valgt, for at tilgodese et anderledes miljø og omgivelser end de har adgang til i Danmark.

Støtte-eksperter
På turen deltager tre eksperter, som følger pigernes udvikling i forbindelse med deres nedtrapning af antidepressiv medicin. 

Støtte-funktionerne udføres af overlæge i psykiatri Karin Garde, som har 40 års erfaring inden for dette felt,  terapi af psykologen Irene H. Oestrich og kostvejledning fra Hanne Juul.

Eksterne henvisninger og kilder 
 BS er tilbage på TV2 med recepten på lykke.
 Jyllans-Posten − BS går i krig mod lykkepillerne.

Tv-programmer fra TV 2 Danmark
Tv-programmer fra Danmark
Danske tv-serier fra 2010'erne
Fresno County

Fresno County er et amt beliggende i Central Valley i den amerikanske delstat Californien. Hovedbyen i amtet er Fresno. I år 2010 havde amtet 930.450 indbyggere.

Historie 
Fresno County blev grundlagt i 1856 fra dele af Mariposa, Merced og Tulare County.

Geografi 
Ifølge United States Census Bureau er Fresnos totale areal er 15.585,0 km² hvoraf de 141,7 km² er vand.

Grænsende amter 
 San Mateo County - nordvest 
 Santa Clara County - nordøst 
 San Benito County - sydøst 
 Monterey County - sydøst og syd

Byer i Fresno

Eksterne henvisninger 

 Fresno Countys officielle hjemmeside  

Counties i Californien
Etableret i 1856